《送周荇农北上 其二》
清代·李杭

穷边回首莽神州，浊酒难销壮士忧。沧海鲸钟铿碧浪，大江鼍士动高秋。

怀才世已思安石，献策君真过马周。休笑书生无骨相，请缨从此觅封侯。

作者简介：（1821—1848）清湖南湘阴人，字梅生，一字孟龙。李星沅子。道光二十四年进士，官编修。七岁能诗，及长，博通经史，工诗文，汤鹏、梅曾亮等人皆引为小友。有《小芋香山馆集》。